Κάρολος Χάουαρντ, 1ος κόμης του Κάρλαϊλ

Ο Κάρολος Χάουαρντ, 1ος κόμης του Κάρλαϊλ, αγγλ.: Charles Howard, 1st Earl of Carlisle (1628 - 24 Φεβρουαρίου 1685) ήταν Άγγλος στρατιωτικός ηγέτης και πολιτικός, που συμμετείχε στη Βουλή των Κοινοτήτων σε διάφορες χρονικές περιόδους μεταξύ 1653 και 1660, και χρίστηκε κόμης του Κάρλαϊλ το 1661.

 Βιογραφία 
Ο Χάουαρντ ήταν γιος και κληρονόμος του σερ Γουλιέλμου Χάουαρντ  του Νάουορθ στο Κάμπερλαντ, από τη Μαρία, κόρη του Γουλιέλμου Γιουρ 4ου βαρόνου Γιουρ και δισεγγονό του λόρδου Γουλιέλμου Χάουαρντ, "Belted Will" (1563–1640), 3ου γιου του Θωμά Χάουαρντ 4ου δούκα του Νόρφολκ.  Το 1645 ασπάστηκε την Εκκλησία της Αγγλίας, και υποστήριξε την κυβέρνηση της Κοινοπολιτείας, διοριζόμενος υψηλός σερίφης του Κάμπερλαντ το 1650. Αγόρασε το Κάστρο Κάρλαϊλ και έγινε κυβερνήτης της πόλης. Διακρίθηκε στη Μάχη του Γούστερ στο πλευρό του Όλιβερ Κρόμγουελ, και έγινε μέλος του συμβουλίου της πολιτείας το 1653. Εξελέγη αρχηγός της σωματοφυλακής του Προστάτη, και επιλέχθηκε για να εκτελεί διάφορα δημόσια καθήκοντα.  Το 1653 προτάθηκε ως βουλευτής για τις Τέσσερις Βόρειες Κομητείες στο Κοινοβούλιο των Μπάρμπονς. Εξελέγη βουλευτής του Κάμπερλαντ το 1654.  History of Parliament Online – Howard, Charles</ref>

Το 1655 ο Χάουαρντ έλαβε ένα σύνταγμα, διορίστηκε επίτροπος για να δικάσει τους βόρειους επαναστάτες, και έγινε αναπληρωτής υποστράτηγος του Κάμπερλαντ, του Γουέστμορλαντ και του Νορθάμπερλαντ. Επανεξελέγη βουλευτής του Κάμπερλαντ το 1656.  Το 1657 συμπεριλήφθηκε στη Βουλή των Λόρδων του Κρόμγουελ, και ψήφισε υπέρ της ανάληψης του βασιλικού τίτλου από τον προστάτη την ίδια χρονιά. Το 1659 προέτρεψε τον Ριχάρδο Κρόμγουελ να υπερασπιστεί την κυβέρνησή του με τη βία ενάντια στους ηγέτες του στρατού, αλλά η συμβουλή του απορρίφθηκε, χρησιμοποίησε την επιρροή του υπέρ της αποκατάστασης της μοναρχίας και μετά την πτώση του Ριχάρδου φυλακίστηκε. Τον Απρίλιο του 1660 ψήφισε ξανά στο κοινοβούλιο για το Κάμπερλαντ και κατά την Παλινόρθωση διορίστηκε custos rotulorum και λόρδος υποδιοικητής του Κάμπερλαντ και λόρδος υποδιοικητής του Γουέστμορλαντ.   History of Parliament Online – Howard, Charles

Στις 20 Απριλίου 1661, ο Χάουαρντ διορίστηκε βαρόνος Ντέικρ του Γκίλσλαντ, υποκόμης Χάουαρντ του Μόρπεθ και κόμης του Κάρλαϊλ. Την ίδια χρονιά διορίστηκε αντιναύαρχος του Νορθάμπερλαντ, του Κάμπερλαντ και του Ντάραμ, και το 1662 συν-επίτροπος για το αξίωμα του κόμη στρατάρχη. Το 1663 διορίστηκε πρέσβης στη Ρωσία, τη Σουηδία και τη Δανία, και το 1668 μετέφερε την Περικνημίδα στον Κάρολο ΙΑ΄ της Σουηδίας. 

Το 1667 ο Χάουαρντ διορίστηκε υποστράτηγος των δυνάμεων, και κοινός αρχιστράτηγος των τεσσάρων βορειότερων κομητειών. Το 1672 έγινε ένας από τους επιτρόπους για το αξίωμα του λόρδου υπολοχαγού του Ντάραμ, και το 1673 αναπληρωτής κόμης στρατάρχης.  Διοίκησε ένα σύνταγμα στον νεοσύστατο Στρατό Μπλάκχιθ του 1673, ο οποίος είχε ως στόχο να αναλάβει δράση εναντίον των Ολλανδών. Μετά τη Συνθήκη του Γουέστμινστερ, το σύνταγμα διαλύθηκε.

Το 1678 διορίστηκε κυβερνήτης της Τζαμάικα, αλλά οι οδηγίες του να εισαγάγει τον Νόμο του Πόινινγκς στο νησί αντιτάχθηκαν με επιτυχία από τους γαιοκτήμονες, που εκλέχθηκαν στη Συνέλευση της Τζαμάικα. Αποκαλώντας τα εκλεγμένα μέλη «ανόητους, γαϊδούρια, ζητιάνους και δειλούς», ο κυβερνήτης συνέλαβε τους ηγέτες τους, τον Γουλιέλμο Μπίστον (κυβερνήτη) και τον Σάμιουελ Λονγκ, πατέρα του Τζαμαϊκανού γαιοκτήμονα-ιστορικού Έντουαρντ Λονγκ. Ωστόσο, όταν απελάθηκαν πίσω στην Αγγλία, ο Μπίστον και ο Λονγκ υπερασπίστηκαν με επιτυχία την υπόθεσή τους, και οι οδηγίες του κυβερνήτη ακυρώθηκαν.  Επαναδιορίστηκε κυβερνήτης του Κάρλαϊλ. Απεβίωσε το 1685, και τάφτηκε στο Γιορκ Μίνστερ.

 Οικογένεια 
Νυμφεύτηκε την Άννα (απεβ. 1696), κόρη του Εδουάρδου Χάουαρντ 1ου βαρόνου Χάουαρντ του Έσκρικ και δισεγγονή του Θωμά Χάουαρντ 4ου δούκα του Νόρφολκ, με τον οποίο απέκτησε έξι παιδιά:
 Εδουάρδος, 2ος κόμης του Κάρλαϊλ (π. 1646–1692).
 λαίδη Αικατερίνη (29 Ιουλίου 1662 Μάρτιος 1682).
 Φρειδερίκος Χριστιανός (5 Νοεμβρίου 1664 Οκτώβριος 1684), σκοτώθηκε κατά την Πολιορκία του Λουξεμβούργου.
 Κάρολος (5 Σεπτεμβρίου 1668 3 Απριλίου 1670).
 λαίδη Μαρία (απεβ. 27 Οκτωβρίου 1708), παντρεύτηκε τον σερ Ιωάννη Φένγουικ 3ο βαρονέτο.
 λαίδη Άννα Χάουαρντ, παντρεύτηκε τον Ριχάρδο Γκράχαμ 1ο υποκόμη Πρέστον.

Ο συνταγματάρχης Θωμάς Χάουαρντ (απεβ. 1678), διαβόητος για τη μονομαχία του 1662, όπου άφησε νεκρό τον Ερρίκο Τζέρμιν 1ο βαρόνο του Ντόβερ (ήταν αντίπαλοι για την αγάπη της Άννας Τάλμποτ κόμισσας του Σρούσμπερυ), ήταν ο νεότερος αδελφός του. Του δόθηκε χάρη, και λίγο αργότερα νυμφεύτηκε (ως 3ος σύζυγός της) τη Μαρία Στιούαρτ δούκισσα του Ρίτσμοντ.

 Αναφορές 

Κατηγορία:Άγγλοι στρατηγοί
Κατηγορία:Οικογένεια Χάουαρντ (αγγλική αριστοκρατία)